ଏନାଲାପ୍ରିଲ
ଏନାଲାପ୍ରିଲ (ଇଂରାଜୀ ଭାଷାରେ Enalapril, ବିକ୍ରୟ ନାମ ଭାସୋଟେକ/Vasotec) ଔଷଧ ଯାହା ଉଚ୍ଚ ରକ୍ତଚାପ, ମଧୁମେହ ବୃକ୍‌କ ରୋଗ (diabetic kidney disease) ଓ ହୃଦ୍‌ପାତ ରୋଗ ଚିକିତ୍ସାରେ ଦିଆଯାଏ । ହୃଦ୍‌ପାତ ରୋଗରେ ଏହା ସାଧାରଣତଃ ଫୁରୋସେମାଇଡ ଭଳି ଡାଇୟୁରେଟକ (diuretic) ବା ମୂତ୍ରକାରକ ଔଷଧ ସାଥୀରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ପାଟିରେ ଦିଆଯାଉଥିବା ଔଷଧର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହେ ।

ଏନାଲାପ୍ରିଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ଠିଆ ହେଲା ମାତ୍ରେ ମୁଣ୍ଡ ହାଲୁକା ଲାଗିବା (lightheadedness with standing) ଓ କାଶ ଭଳି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା (angioedema) ଓ ନିମ୍ନ ରକ୍ତଚାପ (low blood pressure) ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁ ପ୍ରତି ବିପଦ ଦେଖାଯାଏ । ଏସିଏ ଇନହିବିଟର (angiotensin-converting-enzyme inhibitor ବା ACEi) ଶ୍ରେଣୀର ଏନାଲାପ୍ରିଲ ଏକ ଔଷଧ । 

ଏନାଲାପ୍ରିଲ ସନ ୧୯୭୮ରେ ପେଟେଣ୍ଟ ହେବାପରେ ସନ ୧୯୮୪ରୁ ଡାକ୍ତରୀ ବ୍ୟବ‌ହାରରେ ଆସିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୦୮ରୁ ୦.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।

ଆଧାର 

ଔଷଧ